Zajednička akcija centralnih banaka
Vodeće centralne banke u svetu preduzele su danas koordinisanu akciju kako bi podržale globalni finansijski sistem
Investitori širom svijeta pozdravili su potez centralnih banaka. Ključni indeks na američkoj berzi, Dau Džons, u jednom trenutku skočio je za više od 400 poena, ostavši u plusu tokom popodnevne trgovine. Porasla je i vrijednost evropskih akcija-i do pet odsto u Njemačkoj. Koordinisana akcija, kojom se bankama omogućuje jeftinija kupovina dolara i lakši pristup drugim glavnim valutama, ocjenjuje se kao pozitivan korak u rješavanju krize, dok se Evropi daje neophodno vrijeme, kazao je kanadski minister finansija Džim Flaerti. Analitičari upoređuju današnje mjere sa sličnom akcijom preduzetom 2008, kada su tržišta doživjela krah nakon kolapsa Liman Bradersa. Investitori smatraju da su bankari izvukli pouke iz te krize i da pokušavaju da spriječe širenje evropskih problema. Pozitivno su reagovali i ministri finansija eurozone. , kazao je francuski ministar finansija Fransoa Baron. Uoči sastanka u Briselu, upućeno je međutim oštro upozorenje. , poručio je evropski komesar za ekonomsku i monetarnu politiku Oli Ren. Lideri eurozone su u proteklih godinu i po preduzeli radikalne mjere, kako bi pokušali da spriječe širenje krize, ali to nije bilo dovoljno, smatra predsjednik Evropskog savjeta Herman van Rompuj. Njemačka i Francuska ranije su nagovijestile da žele brže i odlučnije da idu ka potpunijoj fiskalnoj uniji u eurozoni, putem izmjena sporazuma EU. Predstojeći samitu šefova država i vlada Evropske unije 9. decembra mogao bi, kako pojedini očekuju, da rezultira određenim rješenjima.